ఆర్థిక మంత్రిత్వ శాఖ
కోవిడ్-19 మహమ్మారి సమయంలో ఆన్లైన్ పాఠశాల విద్య పెద్ద ఎత్తున ప్రారంభమైందిః ఎకనామిక్ సర్వే 2020-21
- గ్రామీణ భారతదేశంలో స్మార్ట్ఫోన్ను కలిగి ఉన్న పాఠశాల విద్యార్థుల శాతం 2018లో 36.5 శాతం ఉండగా 2020లో 61.8 శాతానికి పెరిగింది
పార్లమెంటులో కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ సమర్పించిన ఎకనమిక్ సర్వే 2020-21 పలు ఆసక్తికర విషయాల్ని
వెల్లడించింది. కోవిడ్-19 మహమ్మారి సమయంలో ఆన్లైన్ పాఠశాల విద్య పెద్ద ఎత్తున ప్రారంభమైందని ఎకనామిక్ సర్వే 2020-21 తెలిపింది. గత అక్టోబర్లో విడుదలైన వార్షిక విద్య స్థితి నివేదిక  2020 వేవ్-1 ను ఉటంకించిన సర్వే.. గ్రామీణ భారతదేశంలో ప్రభుత్వ, ప్రైవేట్ పాఠశాలలందు స్మార్ట్ ఫోన్లను కలిగి ఉన్న పిల్లల శాతం 2018లో 36.5 శాతం ఉండగా 2020లో ఇది దాదాపు 61.8 శాతానికి పెరిగిందని పేర్కొంది. దీనిని మరింత మెరుగ్గా
ఉపయోగించుకుంటే గ్రామీణం - పట్టణం, లింగం, వయస్సు మరియు ఆదాయ సమూహాల మధ్య డిజిటల్ విభజన తగ్గడంతో మేటి విద్యా ఫలితాల్లోనూ..
అసమానతలూ తగ్గుతాయని సర్వే సిఫార్సు చేసింది. కోవిడ్-19 మహమ్మారి సమయంలో నేర్చుకోవటానికి వీలుగా మన పిల్లలకు విద్యను అందుబాటులోకి తెచ్చేందుకు గాను ప్రభుత్వం అనేక రకాల కార్యక్రమాలను అమలు చేస్తోంది.
ఈ దిశలో ఒక ముఖ్యమైన చొరవ పీఎం ఈ విద్య. ఇది విద్యార్థులకు మరియు ఉపాధ్యాయులకు బహుళ- విధానాల్లో మరియు విద్యకు సమానమైన ప్రాప్యతను ప్రారంభించడానికి డిజిటల్ / ఆన్లైన్ / ఆన్-ఎయిర్ విద్యకు సంబంధించిన అన్ని ప్రయత్నాలను ఏకీకృతం చేసే సమగ్ర ప్రయత్నం. సుమారు 92 కోర్సులు ప్రారంభమయ్యాయి. 1.5 కోట్ల మంది విద్యార్థులు స్వయం ఎంఓఓసీల కింద తమ పేర్లను నమోదు చేసుకున్నారు. ఇవి ఎన్ఐఓఎస్నకు సంబంధించిన ఆన్లైన్ కోర్సులు. కోవిడ్-19 ప్రభావాన్ని తగ్గించడానికి డిజిటల్ కార్యక్రమాల ద్వారా ఆన్లైన్ అభ్యాసాన్ని ప్రోత్సహించడానికి రాష్ట్రాలు / యుటీలకు కేంద్రం రూ.818.17 కోట్లను కేటాయించింది. సమగ్రా శిక్షా పథకంలో భాగంగా ఆన్లైన్ ఉపాధ్యాయ శిక్షణ కోసం రూ.267.86 కోట్లు నిధులు కేటాయించారు. కోవిడ్-19 కారణంగా పాఠశాలలు మూసివేయడం వల్ల ప్రస్తుతం ఇంట్లో ఉన్న విద్యార్థుల కోసం ఆన్లైన్ / బ్లెండెడ్ / డిజిటల్ విద్యపై దృష్టి సారిస్తూ డిజిటల్ విద్యపై ప్రజ్ఞాత మార్గదర్శకాలు అభివృద్ధి చేయబడ్డాయి. విద్యార్థుల మానసిక మద్దతు కోసం మనోదర్పాన్ చొరవను ఆత్మ నిర్భర్ భారత్ అభియాన్లో చేర్చబడింది.
వచ్చే దశాబ్దంలో ప్రపంచంలోనే అత్యధికపు యువత జనాభా భారతదేశంలో ఉంటుందని ఆర్థిక సర్వే 2020-21 అభిప్రాయపడింది. కాబట్టి, వారికి అధిక-నాణ్యమైన విద్యావకాశాలను అందించే మన సామర్థ్యం మన దేశ భవిష్యత్తును నిర్ణయిస్తుంది . యు-డీఐఎస్ఈ 2018-19 ప్రకారం, 9.72 లక్షలకు పైగా ప్రభుత్వ ప్రాథమిక పాఠశాలల భౌతిక మౌలిక సదుపాయాలు గణనీయంగా మెరుగుపడ్డాయి. దీనిలో ఇతర అత్యవసర సేవలతో పాటు 90.2 శాతం మంది బాలికలకు మరుగుదొడ్డి, 93.7 శాతం బాలుర మరుగుదొడ్డి, 95.9 శాతం మందికి తాగునీటి సౌకర్యం, 82.1 శాతం మందికి వాష్  సౌకర్యం, 84.2 శాతం మెడికల్ చెక్-అప్ సౌకర్యం, 20.7 శాతం కంప్యూటర్, 67.4 శాతం విద్యుత్ సదుపాయం మరియు 74.2 ర్యాంప్లు తదితరాలు ఉన్నాయి. ప్రాథమిక పాఠశాల స్థాయిలో భారతదేశం అక్షరాస్యత స్థాయి దాదాపు 96 శాతం చేరుకుందని సర్వే పేర్కొంది.
నేషనల్ శాంపిల్ సర్వే  ప్రకారం అఖిల భారత స్థాయిలో ఏడు సంవత్సరాల మరియు అంతకంటే ఎక్కువ వయస్సు గల వారి అక్షరాస్యత రేటు 77.7 శాతంగా ఉంది. హిందూ మతం మరియు ఇస్లాం మత సమూహాలతో సహా ఎస్సీ, ఎస్టీ, ఓబిసి యొక్క సామాజిక సమూహాలలో స్త్రీ అక్షరాస్యత జాతీయ సగటు కంటే తక్కువగా ఉంది. సరసమైన మరియు పోటీ పద్ధతిలో ప్రభుత్వ పాఠశాలలు మరియు సంస్థలలో నాణ్యమైన విద్యను అందించడానికి, ప్రభుత్వం కొత్త జాతీయ విద్యా విధానాన్ని 2020 ప్రకటించింది, 34 సంవత్సరాల నాటి జాతీయ విద్యా విధానం- 1986 స్థానంలో దీనిని అమలులోకి తెచ్చారు.
దేశంలో పాఠశాల మరియు ఉన్నత విద్యావ్యవస్థలలో పరివర్తన సంస్కరణలకు మార్గం సుగమం చేయడమే ఈ కొత్త విధానం లక్ష్యం. విద్యార్థులందరికీ, వారి నివాస స్థలంతో సంబంధం లేకుండా, అట్టడుగు, వెనుకబడిన మరియు తక్కువ ప్రాతినిధ్యం లేని సమూహాలపై ప్రత్యేక దృష్టితో నాణ్యమైన విద్యా వ్యవస్థను అందించడం దీని లక్ష్యం. 2020-21 మధ్యకాలంలో పాఠశాల విద్య కోసం ఇతర కార్యక్రమాలలో సమగ్ర శిక్షతో పాటు ఇతర తరహా పథకాలు కొన్ని ఉన్నాయి. ఉపాధ్యాయుల సామర్థ్యాన్ని పెంపొందించడం, డిజిటల్ విద్యపై దృష్టి పెట్టడం, పాఠశాల మౌలిక సదుపాయాలను బలోపేతం చేయడం, బాలిక విద్యపై దృష్టి పెట్టడం, చేరికపై దృష్టి పెట్టడం, క్రీడలు మరియు శారీరక విద్యపై దృష్టి పెట్టడం ప్రాంతీయ సమతుల్యతపై దృష్టిపెట్టడం తదితరాలు ఉన్నాయి.
నైపుణ్య అభివృద్ధి:
ఎకనామిక్ సర్వే 2020-21 ప్రకారం 15-59 సంవత్సరాల వయస్సు గల శ్రామికశక్తిలో 2.4 శాతం మంది మాత్రమే అధికారిక వృత్తి / సాంకేతిక శిక్షణ పొందారు. మరో 8.9 శాతం శ్రామిక శక్తి అనధికారిక వనరుల ద్వారా శిక్షణ పొందింది. అనధికారిక శిక్షణ పొందిన 8.9 శాతం మంది శ్రామిక శక్తిలో అతి పెద్ద భాగం ఉద్యోగపు శిక్షణ , తరువాత స్వీయ-అభ్యాసం  మరియు వంశపారంపర్య వనరులు  మరియు ఇతర వనరుల  ద్వారా శిక్షణ పొందారు. అధికారిక శిక్షణ పొందిన వారిలో, ఎక్కువగా ఎంపిక చేసిన శిక్షణా కోర్సు మగ మరియు ఆడ ఇద్దరిలో ఐటి-ఐటిఎస్, తరువాత ఎలక్ట్రికల్-పవర్ మరియు ఎలక్ట్రానిక్స్, మెకానికల్ ఇంజనీరింగ్-స్ట్రాటజిక్ మాన్యుఫ్యాక్చరింగ్, ఆటోమోటివ్, ఆఫీస్ మరియు మగవారికి వ్యాపార సంబంధిత పనులు. ఆడవారి కోర్సులు వస్త్ర చేనేత దుస్తులు, కార్యాలయం & వ్యాపార సంబంధిత పని, ఆరోగ్య సంరక్షణ & జీవిత శాస్త్రాలు మరియు పిల్లల సంరక్షణ-పోషణ-ప్రీ-స్కూల్ & క్రెచెకు సంబంధించిన పనులు ఉన్నాయి. నైపుణ్యం అభివృద్ధి కోసం ప్రభుత్వం ఇటీవల అనేక విధాన సంస్కరణలను తీసుకుంది. యూనిఫైడ్ స్కిల్ రెగ్యులేటర్- నేషనల్ కౌన్సిల్ ఫర్ ఒకేషనల్ ఎడ్యుకేషన్ అండ్ ట్రైనింగ్  అమలులోకి వచ్చింది. మొట్టమొదటిసారిగా, మరింత విశ్వసనీయ ధృవపత్రాలు మరియు మదింపుల కోసం అవార్డు, అసెస్మెంట్ బాడీస్ మార్గదర్శకాలను 2020 అక్టోబర్లో నోటిఫై చేయబడినాయి. ప్రధాన్ మంత్రి కౌషల్ వికాస్ యోజన 3.0 ను 2020-21లో వలసదారులతో సహా 8 లక్షల మంది అభ్యర్థులను నైపుణ్యం చేయాలనే తాత్కాలిక లక్ష్యంతో రూపొందించారు. నాణ్యత మరియు పారదర్శకతను మెరుగుపరిచేందుకు ఐటీఐల గ్రేడింగ్ వారి చేపట్టబడింది.
సాధారణ విద్యలో ఒకేషనల్ ఎడ్యుకేషన్ అండ్ ట్రైనింగ్ను  సమ్మళిత
చేసేందుకు గాను ఎన్ఈపీ-2020లో చర్యలు తీసుకోవడమైంది. రానున్న ఐదేండ్ల కాలంలో పాఠశాల మరియు ఉన్నత విద్య అభ్యర్థులలో 50 శాతం మందికి వీఈటీ పై అవగాహన కల్పించేలా చర్యలు తీసుకోవడమైంది.